Nou op vlak 1 | Netwerk24
Nou op vlak 1
02 Maart 2021 13:51
Vlak een is die laagste van vyf vlakke van die inperking, wat byna 'n jaar gelede ingestel is ná die uitbreek van die koronavirus wat meer as 1,5 miljoen mense besmet en byna 50 000 se lewe in die land geëis het.
President Cyril Ramaphosa het Sondag 28 Februarie in 'n regstreekse televisie-uitsending gesê die land het duidelik uit die tweede vlaag infeksies opgestaan nadat nuwe infeksies, hospitaalopnames en sterftes aansienlik gedaal het en elke dag steeds geleidelik afneem.
Net minder as 10 000 nuwe infeksies is die afgelope week reg oor die land aangeteken, terwyl Suid-Afrika net 'n maand gelede – in die laaste week in Januarie – meer as 40 000 nuwe gevalle aangeteken het. 'n Maand tevore is nagenoeg 90 000 nuwe gevalle in die laaste week in Desember aangeteken.